PATVIRTINTA

Kauno rajono savivaldybės tarybos

2021 m. lapkričio 25 d.

sprendimu Nr. TS-420

**KAUNO RAJONO SAVIVALDYBĖS SOCIALINIO BŪSTO FONDO PLĖTROS**

**IKI 2030 METŲ PROGRAMA**

**I SKYRIUS**

**BENDROSIOS NUOSTATOS**

Kauno rajono savivaldybės socialinio būsto fondo plėtros iki 2030 metų programa (toliau – Programa) nustato ilgalaikius Kauno rajono savivaldybės socialinio būsto plėtros tikslus, uždavinius, programos įgyvendinimo rodiklius, laukiamus rezultatus.

Programa parengta siekiant aprūpinti socialiniu būstu Kauno rajono savivaldybės (toliau – savivaldybė) gyventojus, turinčius teisę į socialinio būsto nuomą pagal Lietuvos Respublikos paramos būstui įsigyti ar išsinuomoti įstatymą ir įrašytiems į savivaldybėje sudaromą asmenų ir šeimų, turinčių teisę į paramą būstui išsinuomoti, sąrašą (toliau – sąrašas).

Programoje vartojamos sąvokos atitinka Lietuvos Respublikos paramos būstui įsigyti ar išsinuomoti įstatyme, Lietuvos Respublikos statybos įstatyme, kituose įstatymuose ir teisės aktuose vartojamas sąvokas:

**Būstas** – vienbutis gyvenamasis namas, butas ar kitos gyvenamosios patalpos arba jų dalys, tinkami gyventi vienam asmeniui ar šeimai ir atitinkantys statybos bei specialiųjų normų (higienos, gaisrinės saugos ir kitų) reikalavimus.

**Savivaldybės būstas** – savivaldybei nuosavybės teise priklausantis ar iš fizinių ar juridinių asmenų išsinuomotas būstas, įtrauktas į savivaldybės tarybos ar jos įgaliotos savivaldybės administracijos patvirtintą savivaldybės būsto fondo sąrašą.

**Socialinis būstas** – savivaldybei nuosavybės teise priklausantis ar iš fizinių ar juridinių asmenų išsinuomotas būstas, įtrauktas į savivaldybės tarybos ar jos įgaliotos savivaldybės administracijos patvirtintą savivaldybės socialinio būsto fondo sąrašą, kuris yra savivaldybės būsto fondo sąrašo dalis. Pagal šiame įstatyme nustatytas sąlygas prie socialinio būsto nepriskiriami bendrabučiai, nakvynės namai, tarnybinės gyvenamosios patalpos, socialinių paslaugų įstaigos gyvenamosios patalpos, savivaldybės būstai, kurie nuomojami ne socialinio būsto nuomos sąlygomis.

**Jauna šeima** – šeima, kurioje kiekvienas iš sutuoktinių ar asmenų, sudariusių registruotos partnerystės sutartį, yra iki 36 metų, taip pat šeima, kurioje motina arba tėvas, globėjas (rūpintojas) vieni augina vieną ar daugiau vaikų arba (ir) vaiką (vaikus), kuriam (kuriems) nustatyta nuolatinė globa (rūpyba), ir yra iki 36 metų.

**Likęs be tėvų globos asmuo** – asmuo iki 18 metų, kurio abu tėvai yra mirę arba turėtas vienintelis iš tėvų yra miręs ir (arba) kuriam yra nustatyta laikinoji ar nuolatinė globa (rūpyba).

Savivaldybės socialinio būsto fondo plėtros programa rengiama vadovaujantis regioninės plėtros ir savivaldybių teritorijų planavimo bei strateginio planavimo dokumentais. Savivaldybės socialinio būsto fondo plėtros programos ir priemonių plano rengimas prisideda prie Kauno rajono savivaldybės 2021–2027 metų strateginio plėtros plano II prioriteto „Aukšta gyvenimo kokybė socialiai atsakingame rajone“ 2.4. tikslo „Socialinių paslaugų plėtojimas ir socialinės atsakomybės stiprinimas“ 2.4.3. uždavinio „Skatinti socialinę integraciją bei socialinės atskirties mažinimą“ priemonės 2.4.3.1. „Atnaujinti ir (arba) plėsti Kauno rajono savivaldybės socialinio būsto fondą“ įgyvendinimo.

**II SKYRIUS**

**ESAMOS SITUACIJOS ANALIZĖ**

Kauno rajonas išsidėstęs Lietuvos viduryje, aplink antrąjį pagal dydį šalies miestą – Kauną, šiaurėje ribojasi su Raseinių ir Kėdainių rajonais, rytuose – su Jonavos ir Kaišiadorių rajonais, pietuose – su Prienų rajonu, vakaruose – su Šakių rajonu ir Kazlų Rūdos savivaldybe. Kauno rajono savivaldybė suskirstyta į 25 seniūnijas, iš jų 12 ribojasi su Kauno miestu, 4 – su kitomis Kauno r. sav. seniūnijomis, o likusios – su kitomis šalies savivaldybėmis. Kauno rajono savivaldybėje yra 3 miestai (Ežerėlis, Garliava ir Vilkija), 9 miesteliai (Akademija, Babtai, Čekiškė, Domeikava, Kačerginė, Karmėlava, Kulautuva, Lapės, Vandžiogala, Zapyškis) ir 371 kaimas.

Pagal Lietuvos statistikos departamento duomenimis, laikotarpyje nuo 2017 m. pradžios iki 2021 m. pradžios, gyventojų skaičius Kauno rajono savivaldybėje augo 7,1 proc., kai Kauno apskrityje mažėjo 0,7 proc., šalyje gyventojų sumažėjo 1,8 proc.

1 lentelė. Gyventojų skaičius Kauno rajono savivaldybėje 2017–2021 m. pradžioje

|  |  |  |  |  |  |  |
| --- | --- | --- | --- | --- | --- | --- |
|  | 2017 | 2018 | 2019 | 2020 | 2021 | Pokytis, proc. |
| Lietuvos Respublika | 2 847 904 | 2 808 901 | 2 794 184 | 2 794 090 | 2 795 680  | -1,8 |
| Kauno apskritis | 569 875 | 563 112 | 561 430 | 562 841 | 565 628  | -0,7 |
| Kauno rajono savivaldybė | 91 073 | 92 644 | 95 120 | 96 423 | 97 549 | 7,1 |

*Šaltinis – Lietuvos statistikos departamentas,* [*http://osp.stat.gov.lt/*](http://osp.stat.gov.lt/)*,*

Statistikos departamento duomenimis, registruotų bedarbių ir darbingo amžiaus gyventojų santykis 2020 m. Kauno rajono savivaldybėje siekė 11,1 proc. ir, palyginti su 2016 m., išaugo 4,8 proc. punkto.

**1 pav. Registruotų bedarbių ir darbingo amžiaus gyventojų santykis** **Kauno rajono savivaldybėje 2016–2020 m., proc.**

Kauno rajono savivaldybėje 2020 m. gyveno 5 840 neįgalūs asmenys (darbingo amžiaus asmenys, kuriems nustatytas sumažėjęs darbingumo lygis) ir 492 vaikai, turintys negalią. Neįgalūs asmenys rajone sudarė 6,6 proc. visų rajono gyventojų.

2020 m. Kauno rajono savivaldybėje gyveno 1 042 socialinės pašalpos gavėjas[[1]](#footnote-1). 2020 m. palyginti su 2016 m., socialinių pašalpų gavėjų skaičius Kauno rajone sumažėjo 32,1 proc.

2020 m. pabaigoje Kauno rajono savivaldybės gyvenamasis būstų fondas[[2]](#footnote-2) siekė 4 539,6 tūkst. m2. Rajone iš viso buvo 51 402 būstai, iš jų 38 754 1-2 butų namai. Vidutiniškai vienam gyventojui teko 47,8 m2 naudingojo ploto, o vidutinis būsto dydis sudarė 89,4 m2. Savivaldybės nuosavybėje buvo 465 būstai, tame tarpe 46 1-2 butų namai.

Kauno rajono savivaldybės administracijos duomenimis, 2020 m. pabaigoje Kauno rajono savivaldybės socialinio būsto fonde buvo 162 būstai. Tai sudarė 0,3 proc. visų rajono būstų. Savivaldybės socialiniai būstai išsidėstę devyniolikoje iš dvidešimt penkių seniūnijų. Daugiausia socialinių būstų yra Garliavos (29), Batniavos (20), Ežerėlio (16) ir Babtų (15) seniūnijose.

**2 pav. Socialiniai būstai Kauno rajono seniūnijose, vnt.**

Socialinių būstų plotas 2020 m. pabaigoje siekė 7 100,48 m2. Centralizuoto vandens tiekimo neturėjo 17 (10,5 proc.), o centralizuotų buitinių nuotekų tinklų 35 (21,6 proc.) socialiniai būstai.

Daugiausia socialinių būstų buvo vieno ir dviejų kambarių – po 61, trijų kambarių – 35, keturių kambarių – 3 ir penkių kambarių – 2.

**3 pav. Socialiniai būstai pagal kambarių skaičių, proc.**

Informacija apie Kauno rajono savivaldybės socialinius būstus, jų plotą ir kitus parametrus pateikiama sekančioje lentelėje.

**2 lentelė. Kauno rajono savivaldybės socialiniai būstai**

| Eil. Nr. | Seniūnija | Būsto plotas, m2 | Kambarių skaičius būste | Centralizuotas vandentiekis | Centralizuotos buitinės nuotekos (kanalizacija) |
| --- | --- | --- | --- | --- | --- |
| 1. | **Alšėnų**  | 52,52 | 2 | yra | nėra |
| **Iš viso** | **52,52** | **2** |  |  |
| 2. | **Babtų** | 41,87 | 2 | yra | yra |
| 47,27 | 2 | yra | yra |
| 29,04 | 1 | yra | yra |
| 41,68 | 2 | yra | yra |
| 42,66 | 2 | yra | yra |
| 56,27 | 3 | yra | nėra |
| 36,56 | 2 | nėra | nėra |
| 38,82 | 1 | nėra | nėra |
| 64,54 | 3 | yra | yra |
| 52,85 | 2 | yra | yra |
| 36,68 | 1 | yra | yra |
| 53,74 | 2 | yra | yra |
| 44,8 | 2 | yra | yra |
| 47,38 | 2 | yra | yra |
| 23,17 | 1 | yra | nėra |
| **Iš viso** | **657,33** | **28** |  |  |
| 3.  | **Batniavos** | 23,75 | 1 | yra | yra |
| 22,82 | 1 | yra | yra |
| 49,65 | 3 | yra | yra |
| 30,60 | 1 | yra | yra |
| 30,21 | 1 | yra | yra |
| 31,11 | 1 | yra | yra |
| 41,62 | 2 | yra | yra |
| 43,60 | 2 | yra | yra |
| 29,45 | 1 | yra | yra |
| 29,77 | 1 | yra | yra |
| 51,38 | 3 | yra | yra |
| 54,19 | 3 | yra | yra |
| 32,52 | 1 | yra | yra |
| 31,83 | 1 | yra | yra |
| 33,48 | 1 | yra | yra |
| 44,83 | 2 | yra | yra |
| 51,75 | 3 | yra | yra |
| 31,14 | 1 | yra | yra |
| 32,46 | 1 | yra | yra |
| 54,94 | 3 | yra | yra |
| **Iš viso** | **751,1** | **33** |  |  |
| 4. | **Čekiškės**  | 81,17 | 3 | vietinis vandentiekis | vietinė kanalizacija |
| 51,02 | 3 | yra | vietinė kanalizacija |
| 118,54 | 5 | yra | vietinė kanalizacija |
| 51,41 | 3 | yra | vietinė kanalizacija |
| **Iš viso** | **302,14** | **14** |  |  |
| 5. | **Domeikavos**  | 12,79 | 1 | yra | yra |
| 49,01 | 2 | yra | yra |
| 29,19 | 1 | yra | yra |
| 37,02 | 2 | yra | yra |
| 34,24 | 1 | yra | yra |
| 36,82 | 1 | yra | yra |
| 37,15 | 1 | yra | yra |
| **Iš viso** | **236,22** | **9** |  |  |
| 6. | **Ežerėlio**  | 55,1 | 3 | nėra | nėra |
| 62,62 | 3 | yra | yra |
| 46,62 | 2 | yra | yra |
| 30,02 | 1 | yra | yra |
| 29,55 | 1 | yra | yra |
| 78,63 | 4 | yra | yra |
| 57,13 | 3 | yra | yra |
| 25,08 | 1 | nėra | nėra |
| 15,1 | 1 | nėra | nėra |
| 25,26 | 1 | nėra | nėra |
| 34,07 | 1 | nėra | nėra |
| 46,64 | 2 | yra | yra |
| 29,76 | 1 | yra | yra |
| 61,73 | 3 | yra | yra |
| 51,01 | 2 | yra | yra |
| 64,18 | 3 | yra | yra |
| **Iš viso** | **712,5** | **32** |  |  |
| 7. | **Garliavos** | 36,02 | 2 | nėra | nėra |
| 49,57 | 2 | yra | Yra |
| 20,15 | 1 | yra | yra |
| 33,36 | 2 | yra | yra |
| 33,70 | 2 | yra | yra |
| 12,23 | 1 | yra | yra |
| 11,22 | 1 | yra | yra |
| 15,66 | 1 | yra | yra |
| 14,65 | 1 | yra | yra |
| 17,74 | 1 | yra | yra |
| 12,27 | 1 | yra | yra |
| 21,96 | 1 | yra | yra |
| 51,62 | 2 | yra | yra |
| 34,31 | 1 | yra | yra |
| 50,99 | 2 | yra | yra |
| 51,38 | 2 | yra | yra |
| 12,05 | 1 | yra | yra |
| 18,00 | 1 | yra | yra |
| 47,57 | 2 | yra | yra |
| 35,08 | 1 | yra | yra |
| 72,24 | 3 | yra | yra |
| 24,60 | 1 | yra | yra |
| 43,69 | 2 | yra | yra |
| 16,30 | 1 | yra | yra |
| 49,32 | 2 | yra | yra |
| 34,59 | 1 | yra | yra |
| 51,89 | 2 | yra | yra |
| 45,52 | 2 | yra | yra |
| 35,63 | 1 | yra | yra |
| **Iš viso** | **953,31** | **43** |  |  |
| 8. | **Garliavos apylinkių**  | 21,03 | 1 | nėra | nėra |
| 52,59 | 3 | nėra | nėra |
| 43,45 | 1 | nėra | nėra |
| **Iš viso** | **117,07** | **5** |  |  |
| 9. | **Karmėlavos seniūnija** | 65,96 | 2 | yra | yra |
| 63,32 | 3 | yra | yra |
| 43,73 | 2 | yra | yra |
| 60,04 | 3 | yra | yra |
| 25,48 | 1 | yra | yra |
| 47,42 | 2 | yra | yra |
| 16,65 | 2 | yra | yra |
| 12,43 | 1 | yra | yra |
| 52,63 | 2 | yra | yra |
| 48,27 | 2 | yra | yra |
| **Iš viso** | **435,93** | **20** |  |  |
| 10. | **Lapių**  | 46,18 | 2 | nėra | nėra |
| 67,64 | 3 | yra | yra |
| **Iš viso** | **113,82** | **5** |  |  |
| 11. | **Linksmakalnio**  | 41,39 | 2 | yra | yra |
| 27 | 1 | yra | yra |
| 42,99 | 2 | yra | yra |
| **Iš viso** | **111,38** | **5** |  |  |
| 12. | **Neveronių**  | 60,94 | 3 | yra | yra |
| 54,26 | 2 | yra | yra |
| 78,12 | 3 | yra | yra |
| 29,90 | 1 | yra | yra |
| 44,76 | 2 | yra | yra |
| 29,96 | 2 | yra | yra |
| 79,38 | 4 | yra | yra |
| 28,79 | 1 | yra | yra |
| **Iš viso** | **406,11** | **18** |  |  |
| 13. | **Raudondvario**  | 28,57 | 1 | yra | yra |
| 26,87 | 1 | nėra | nėra |
| 66,12 | 3 | yra | yra |
| **Iš viso** | **121,56** | **5** |  |  |
| 14. | **Rokų**  | 47,39 | 2 | nėra | nėra |
| **Iš viso** | **47,39** | **2** |  |  |
| 15. | **Samylų**  | 46,53 | 2 | yra | yra |
| 34,64 | 2 | yra | yra |
| 52,5 | 2 | yra | yra |
| **Iš viso** | **133,67** | **6** |  |  |
| 16. | **Užliedžių** | 51,21 | 2 | yra | yra |
| 64,45 | 3 | yra | yra |
| **Iš viso** | **115,66** | **3** |  |  |
| 17. | **Vandžiogalos** | 40,05 | 2 | yra | nėra |
| 48,52 | 2 | yra | nėra |
| 50,38 | 2 | yra | nėra |
| 40,61 | 1 | yra | nėra |
| 57,37 | 3 | yra | yra |
| 65,68 | 3 | yra | Yra |
| 53,6 | 2 | yra | yra |
| 51,06 | 2 | yra | yra |
| 68,69 | 3 | yra | yra |
| 52,84 | 2 | yra | yra |
| 52,94 | 2 | yra | yra |
| **Iš viso** | **581,74** | **24** |  |  |
| 18. | **Vilkijos** | 51,85 | 2 | yra | yra |
| 49,28 | 2 | yra | yra |
| 37,58 | 1 | yra | yra |
| 64,66 | 3 | yra | yra |
| 36,78 | 1 | yra | yra |
| 50,98 | 2 | yra | yra |
| 37,25 | 1 | yra | nėra |
| 30,31 | 1 | yra | yra |
| 47,74 | 2 | yra | yra |
| 49,69 | 2 | yra | yra |
| 58,01 | 3 | yra | yra |
| 55,77 | 3 | yra | yra |
| 25,88 | 1 | yra | yra |
| **Iš viso** | **595,78** | **24** |  |  |
| 19. | **Vilkijos apylinkių** | 69,29 | 3 | yra | nėra |
| 38,26 | 2 | nėra | nėra |
| 34,63 | 1 | nėra | nėra |
| 86,18 | 4 | yra | yra |
| 75,76 | 3 | yra | nėra |
| 115,39 | 5 | yra | yra |
| 69,23 | 3 | nėra | nėra |
| 62,21 | 3 | yra | nėra |
| 49,91 | 3 | yra | nėra |
| 21,43 | 1 | yra | nėra |
| 32,96 | 2 | yra | nėra |
| **Iš viso** | **655,25** | **30** |  |  |
| Iš viso savivaldybėje | **7100,48** | **308** |  |  |

Metinės pajamos už būsto nuomą per metus vidutiniškai siekia 72 872,89 Eur. Vidutinė socialinio būsto vieno kvadratinio metro nuomos kaina – 0,20 Eur/mėn., o didžiausia kaina už būsto nuomą yra 0,94 Eur/m2.

Metinės išlaidos socialinių būstų išlaikymui (remontui, paslaugoms: turto vertinimas, energetinio naudingumo sertifikato išdavimas, sutarčių registravimas, išregistravimas ir kt.) vidutiniškai siekia 97 921,94 Eur per metus. 2016–2020 m. laikotarpiu socialinių būstų nuomos išlaidos pajamas viršijo 125 245,26 Eur arba vidutiniškai 25 049,05 Eur per metus.

**3 lentelė. Socialinio būsto nuomos pajamos ir išlaidos Kauno rajono savivaldybėje 2016–2020 m., Eur**

|  |  |  |  |  |  |  |
| --- | --- | --- | --- | --- | --- | --- |
|  | 2016 | 2017 | 2018 | 2019 | 2020 | Iš viso2016–2020 |
| Pajamos | 50 461,14 | 51 142,01 | 50 023,33 | 50 771,26 | 161 966,70 | 364 364,44 |
| Išlaidos | 90 990,92 | 107 609,26 | 113 222,22 | 82 020,34 | 95 767,49 | 489 609,7 |
| Skirtumas | **-40 529,78** | **-56 467,25** | **-63 198,89** | **-31 249,08** | **66 199,21** | **-125 245,26** |

Savivaldybės būsto plėtra vykdoma skiriant lėšas būstų įsigijimui, o būsto plėtros finansavimui surenkamos lėšos už parduotus savivaldybės būstus ir pagalbinio ūkio paskirties. Pagal Kauno rajono savivaldybės administracijos duomenis, 2016–2020 m. savivaldybės būsto plėtrai buvo surinkta 578 636,00 Eur ir išleista 192 301 Eur. 2020 m. pabaigoje savivaldybės būsto plėtros fonde buvo 472 695 Eur ir, palyginti su 2016 m., fondo dydis buvo 206 888 Eur didesnis. Toks būsto plėtros fondo lėšų išaugimas siejamas su Kauno rajono savivaldybės administracijos siekiu sukaupti lėšas didesniam pirkimui ar negyvenamųjų patalpų pritaikymu socialiniam būstui.

**4 lentelė. Savivaldybės būsto plėtros finansavimas ir išlaidos 2016-2020 m., Eur**

|  |  |  |  |  |  |
| --- | --- | --- | --- | --- | --- |
|  | 2016  | 2017 | 2018 | 2019 | 2020 |
| Finansavimas |
| Praėjusių metų likutis | 97 392 | 254 775 | 230 483 | 244 951 | 300 538 |
| Lėšos gautos už parduotus savivaldybės būstus ir pagalbinio ūkio paskirties pastatus  | 174 943 | 102 842 | 31 430 | 59 244 | 210 177 |
| Iš viso gautos lėšos  | **272 335** | **357 617** | **261 913** | **304 195** | **510 715** |
| Išlaidos |
| Savivaldybės būsto plėtrai | 6 528 | 127 134 | 16 962 | 3 657 | 38 020 |
| Iš viso išlaidų | **6 528** | **127 134** | **16 962** | **3 657** | **38 020** |
| *Likutis*  | ***265 807*** | ***230 483*** | ***244 951*** | ***300 538*** | ***472 695*** |

Pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtrauktiems didinimas ir kova su skurdu“ įgyvendinimo priemonę Nr. 08.1.2-CPVA-R-408 „Socialinio būsto fondo plėtra“ iš Europos regioninės plėtros fondo lėšų buvo įgyvendintas projektas „Socialinio būsto fondo plėtra Kauno rajono savivaldybėje“ Nr. 08.1.2-CPVA-R-408-21-0005. Projekto įgyvendinimo metu rekonstruotas ir aštuoniolikai socialinių būstų pritaikytas buvęs vaikų darželio pastatas (unikalus Nr. 5296-9018-0019), esantis Kauno r., Batniavos sen., Bubių k., Parko g. 6. ES finansavimas siekė 674 873,29 Eur, savivaldybės dalis – 119 095,29 Eur.

2020 m. Kauno rajono savivaldybės administracija pradėjo įgyvendinti projektą „Socialinio būsto fondo plėtra Kauno rajono savivaldybėje, įsigyjant socialinius būstus“, kurio metu, 2021–2022 m., planuojama nupirkti tris socialinius būstus (du dviejų kambarių ir vieną trijų kambarių butus). Planuojamas ES finansavimas 142 171,66 Eur, savivaldybės dalis – 25 089,12 Eur.

2016–2020 m. laikotarpiu laukiančiųjų socialinio būsto asmenų (šeimų) skaičius buvo panašus, išskyrus 2018 m., kuomet laukiančiųjų buvo pastebimai sumažėję, o 2019 m. vėl stipriai ūgtelėjo. Ženklių laukiančiųjų mažėją 2018 m. lėmė įgyvendintas projektas Batniavos seniūnijoje, kur buvo įrengta aštuoniolika socialinių būstų, o 2019 m. asmenų ir šeimų, turinčių teisę į socialinio būsto nuomą, sąrašas gerokai pasipildė tikintis greito socialinio būsto suteikimo. Analizuojamu laikotarpiu daugiausiai asmenų (šeimų), laukiančiųjų socialinio būsto, buvo bendrojoje grupėje (50,6 proc. (2020 m.)), mažiausia – socialinio būsto nuomininkų, turinčių teisę į socialinio būsto sąlygų pagerinimą (2,3 proc. (2020 m.)).

**5 lentelė. Laukiančiųjų socialinio būsto asmenų (šeimų) skaičius Kauno rajono savivaldybėje 2016–2020 m.**

|  | 2016 | 2017 | 2018 | 2019 | 2020 | Pokytis, palyginti 2016 ir 2020, proc.  |
| --- | --- | --- | --- | --- | --- | --- |
| Laukiančiųjų socialinio būsto asmenų (šeimų) skaičius |
| 1. Jaunų šeimų (asmenų) | 22 | 28 | 25 | 28 | 23 | 4,6 |
| 2. Šeimų, auginančių tris ar daugiau vaikų ir (ar) vaikų, kuriems nustatyta nuolatinė globa | 25 | 26 | 23 | 27 | 25 | 0,0 |
| 3. Asmenų, likusių be tėvų globos asmenų, ir jų šeimų | 10 | 13 | 13 | 8 | 8 | -20,0 |
| 4. Neįgaliųjų, asmenų, sergančių lėtinių ligų sunkiomis formomis, ir šeimų, kuriose yra tokių asmenų | 41 | 37 | 30 | 31 | 27 | -34,6 |
| 5. Bendrasis | 68 | 61 | 52 | 82 | 89 | 30,9 |
| 6. Socialinio būsto nuomininkų, turinčių teisę į socialinio būsto sąlygų pagerinimą | 6 | 4 | 3 | 4 | 4 | -33,3 |
| Iš viso | **172** | **169** | **146** | **180** | **176** | **2,3** |
| Laukiančiųjų socialinio būsto šeimų narių skaičius |
| 1. Jaunų šeimų (asmenų) | 56 | 70 | 60 | 67 | 61 | 8,9 |
| 2. Šeimų, auginančių tris ar daugiau vaikų ir (ar) vaikų, kuriems nustatyta nuolatinė globa | 126 | 128 | 118 | 135 | 124 | -1,6 |
| 3. Asmenų, likusių be tėvų globos asmenų, ir jų šeimų | 13 | 14 | 17 | 12 | 12 | -7,7 |
| 4. Neįgaliųjų, asmenų, sergančių lėtinių ligų sunkiomis formomis, ir šeimų, kuriose yra tokių asmenų | 62 | 53 | 44 | 48 | 32 | -48,4 |
| 5. Bendrasis | 134 | 115 | 91 | 142 | 150 | 11,9 |
| 6. Socialinio būsto nuomininkų, turinčių teisę į socialinio būsto sąlygų pagerinimą | 23 | 16 | 14 | 18 | 15 | -34,8 |
| Iš viso | **414** | **396** | **344** | **422** | **394** | **-4,8** |

Kauno rajono savivaldybės administracijos duomenimis, 2016–2020 metų laikotarpyje daugiausiai asmenų (šeimų), laukiančiųjų socialinio būsto, buvo įrašyti į bendrąją grupę, o šių šeimų narių skaičius 2020 m. siekė 150 asmenų. Kiek mažesnis (124) asmenų skaičius buvo šeimų, auginančių tris ar daugiau vaikų ir (ar) vaikų, kuriems nustatyta nuolatinė globa. Analizuojamu laikotarpiu daugiausia laukiančiųjų socialinio būsto asmenų (šeimų) sumažėjo neįgaliųjų, asmenų, sergančių lėtinių ligų sunkiomis formomis, ir šeimų, kuriose yra tokių asmenų.

Pagal narių skaičių šeimoje laukiančiųjų socialinio būsto, daugiausia buvo vienišų asmenų (45,6 proc.), po to sekė dviejų asmenų šeimos ir augant asmenų skaičiui šeimoje mažėjo laukiančiųjų socialinio būsto skaičius.

**4 pav. Laukiančiųjų socialinio būsto pasiskirstymas pagal narių skaičių šeimoje, proc.**

Laukiančiųjų socialinio būsto asmenų (šeimų) 2019–2020 m. atliktos apklausos duomenimis, labiausiai pageidaujamos gyvenimo vietos, o tuo pačiu ir socialinių būstų poreikis yra Garliavos, Domeikavos, Akademijos ir Ežerėlio apylinkių seniūnijose. Nemaža dalis apklaustųjų nurodė, kad gyvenamajai vietai prioritetą teikia urbanizuotuose teritorijose ar šalia jų, taip pat svarbu darbo vietos pasiekiamumas ir viešosios paslaugos.

**5 pav. Laukiančiųjų socialinio būsto asmenų (šeimų) labiausiai pageidaujamos gyvenimo vietos pagal seniūnijas**

Pagal Lietuvos Respublikos paramos būstui įsigyti ar išsinuomoti įstatymą[[3]](#footnote-3), socialinis būstas šalyje nuomojamas pagal vieną sudarytą sąrašą ir pirmumo teisė teikiama seniausiai socialinio būsto laukiantiems asmenims.

Tačiau ir šiame sąraše asmenys (šeimos) yra skirstomi į grupes: 1) jaunų šeimų; 2) šeimų, auginančių tris ar daugiau vaikų (įvaikių); 3) likusių be tėvų globos asmenų ir jų šeimų; 4) neįgaliųjų, asmenų, sergančių lėtinių ligų, įrašytų į Vyriausybės ar jos įgaliotos institucijos patvirtintą sąrašą, sunkiomis formomis, ir šeimų, kuriose yra tokių asmenų; 5) socialinio būsto nuomininkų, turinčių teisę į socialinio būsto sąlygų pagerinimą; 6) bendroji. Šią grupę sudaro visi asmenys ir šeimos, nepatenkantys į 1, 2, 3, 4 ir 5 punktuose nurodytas grupes.

Kauno rajono savivaldybės turimas savivaldybės būstas ir socialinis būstas yra nuomojamas Kauno rajono savivaldybės gyventojams, turintiems teisę į savivaldybės būstą ir socialinį būstą, vadovaujantis Kauno rajono savivaldybės būsto ir socialinio būsto nuomos tvarkos aprašu[[4]](#footnote-4) (toliau – Aprašas). Aprašas nustato būstų, įtrauktų į Kauno rajono savivaldybės būsto fondo ir savivaldybės socialinio būsto fondo sąrašus, nuomos sąlygas ir tvarką.

**III SKYRIUS**

 **PROGRAMOS TIKSLAI IR UŽDAVINIAI**

Socialinio būsto plėtra bus vykdoma Paramos būstui įsigyti ar išsinuomoti įstatymo 14 straipsnio 4 dalyje nustatytais būdais: perkant ar kitokiu būdu įsigyjant butus, gyvenamuosius namus ar jų dalis, nuomojant būstą rinkoje iš fizinių ar juridinių asmenų, rekonstruojant, statant ir pritaikant būsto paskirčiai esamus ir savivaldybei priklausančius pastatus. Plėtra įgyvendinama siekiant greičiau patenkinti asmenų (šeimų) gyvenamojo būsto poreikius ir užtikrinant šių asmenų judėjimo laisvę bei galimybę prisitaikyti prie darbo rinkos bei viešųjų paslaugų poreikių, todėl būtina suteikti būstą, kuriame laiduoja

* estetiška būsto išvaizda, siekiant sudaryti oraus gyvenimo sąlygas;
* komunalinių paslaugų teikimas: geriamojo vandens, energijos maistui gaminti, elektros energijos, šildymo tiekimo. Sanitarinių įrenginių (praustuvė, WC, dušas arba vonia) buvimas būste;
* teisės aktuose nustatytas būsto tinkamumas naudoti pagal paskirtį: būsto dydis ir erdvė, būsto fiziniai parametrai (apsauga nuo šalčio, drėgmės ir kitų grėsmių sveikatai);
* kokybiška gyvenamoji aplinka – triukšmo, taršos, kvapų ar kitokių teisės aktuose nustatytų veiksnių leistinas lygis;
* būsto pritaikymas asmenims, kuriems teisės aktų nustatyta tvarka nustatyti specialieji poreikiai dėl judėjimo ir apsitarnavimo funkcijų sutrikimų.

Siekiant užtikrinti efektyvų esamo socialinio būsto fondo naudojimą, priežiūrą ir modernizavimą būtina:

* atlikti esamo savivaldybės socialinio būsto būklės vertinimą dėl būsto tinkamumo naudoti ir atitikimo teisės aktuose nustatytiems reikalavimams;
* numatyti finansavimą būstų būklei pagerinti (suremontuoti, modernizuoti, pritaikyti asmenims, turintiems specialiųjų poreikių dėl judėjimo ar regos sutrikimų);

Siekiant sudaryti sąlygas socialinio būsto nuomininkams integruotis į visuomenę būtina:

* įvertinti socialinio būsto laukiančiųjų poreikius, galimybes;
* įvertinti rinkoje nuomojamų būstų pasiūlą, atsižvelgiant į laukiančiųjų poreikius;
* atvejo vadybininkams daugiau dėmesio skirti nuosekliai ugdant socialinio būsto nuomininkų gebėjimus pasirūpinti savo ir savo šeimos gerove: pajamų, reikalingų asmeniui (šeimai) išgyventi bei apsirūpinti gyvenamuoju būstu, gavimas.

Savivaldybės strateginiuose dokumentuose numatyti lėšas, reikalingas būstų nuomai, pirkimui, statybai ar pritaikymui būsto paskirčiai esamus ir savivaldybei priklausančius pastatus. Iki 2015 m. savivaldybė iš Valstybės biudžeto gaudavo lėšas socialinio būsto įsigijimui. Nuo 2015 m. iš Valstybės biudžeto lėšų socialinio būsto plėtrai (įsigijimui) nebuvo skirta. Kauno rajono savivaldybės administracija, dėl ribotų finansinių resursų, socialinio būsto plėtrai turėtų naudoti ne tik savivaldybės biudžeto lėšas, bet ieškoti ir išnaudoti kitus finansavimo šaltinius: valstybės lėšas, ES investicijas, parduotų avarinių socialinių būstų lėšas ir panašiai.

Programoje numatytus uždavinius galėtų įgyvendinti teisės aktų nustatyta tvarka atrinktas savivaldybės socialinio būsto administratorius, kuris vykdytų ir socialinio būsto naudojimo priežiūrą.

**IV SKYRIUS**

**LAUKIAMI REZULTATAI**

Programos laukiami **rezultatai**:

* padidės būsto pasirinkimo galimybė ir būstų įvairovė ir sumažės laukiančiųjų socialinio būsto eilėje;
* pagerės socialinio būsto nuomininkų gyvenimo kokybė: socialinių būstų būklė atitiks teisės aktuose būstui taikomus standartus, bus užtikrinti asmens ir jo šeimos narių poreikiai įsidarbinti, gauti viešąsias paslaugas netoli gyvenamosios vietos;
* socialinio būsto nuomininkai įgis gebėjimų pasirūpinti savo ir savo šeimos gerove: pajamų, reikalingų asmeniui (šeimai) išgyventi bei apsirūpinti gyvenamuoju būstu.

**V SKYRIUS**

**PROGRAMOS ĮGYVENDINIMO RODIKLIAI**

Programos įgyvendinimas bus vertinamas pagal šiuos **rodiklius**:

1. Įsigytų savivaldybės socialinių būstų skaičius (vienetais).
2. Išsinuomotų būstų skaičius iš juridinių ir fizinių asmenų (vienetais).
3. Pagerinto savivaldybės socialinio būsto būklės dalis bendrame savivaldybės socialinio būsto fondo skaičiuje (procentais).
4. Savivaldybės socialinių būstų priežiūros ir administravimo paslaugoms įsteigta įstaiga arba paslaugos perkamos.

**VI SKYRIUS**

**BAIGIAMOSIOS NUOSTATOS**

Programą įgyvendina Kauno rajono savivaldybės administracija.

Už Programos įgyvendinimą savivaldybės administracijos direktorius atsiskaito savivaldybės tarybai kartą per metus, teikdamas savivaldybės administracijos direktoriaus metinę veiklos ataskaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pagal Lietuvos statistikos metraštį*, socialinės pašalpos gavėjai* yra asmenys, gaunantys socialinės apsaugos išmokas pinigais. [↑](#footnote-ref-1)
2. Gyvenamasis fondas apskaitomas pagal nuosavybės formas ir jo buvimo vietą. Prie gyvenamojo fondo nepriskiriami vasarnamiai, medžiotojų nameliai, poilsiavietės, poilsio namai, sanatorijos, sodo nameliai ir kiti pastatai skirti laikinam gyvenimui [↑](#footnote-ref-2)
3. Priimta 2019 m. vasario 12 d. Nr. XIII-1959 [↑](#footnote-ref-3)
4. Patvirtinta Kauno rajono savivaldybės tarybos 2019 m. spalio 24 d. sprendimu Nr. TS-372 [↑](#footnote-ref-4)